***ΣΧΕΔΙΟ ΥΠΟΒΟΛΗΣ ΕΡΕΥΝΗΤΙΚΗΣ ΕΡΓΑΣΙΑΣ***

**Σχ. Έτος:** 2016 - 2017 Β΄ ΤΕΤΡΑΜΗΝΟ **ΣΧΟΛΙΚΗ ΜΟΝΑΔΑ:** 5ο ΓΕΛ ΝΕΑΣ ΣΜΥΡΝΗΣ – ΤΜΗΜΑ B1

**Ο ΤΙΤΛΟΣ ΤΗΣ ΕΡΕΥΝΗΤΙΚΗΣ ΕΡΓΑΣΙΑΣ:** Η σημασία του αθλητισμού στην εφηβεία.

**ΣΤΟΙΧΕΙΑ ΥΠΕΥΘΥΝΩΝ ΕΚΠΑΙΔΕΥΤΙΚΩΝ**

|  |  |  |  |  |
| --- | --- | --- | --- | --- |
| **ΟΝΟΜΑΤΕΠΩΝΥΜΟ** | **ΕΙΔΙΚΟΤΗΤΑ (ΠΕ)** | **ΔΙΑΤΙΘΕΜΕΝΕΣ ΩΡΕΣ ΓΙΑ ΤΟ ΠΡΟΓΡΑΜΜΑ** | **ΥΛΟΠΟΙΗΣΗ ΕΡΕΥΝΗΤΙΚΩΝ ΕΡΓΑΣΙΩΝ ΣΕ ΠΡΟΗΓΟΥΜΕΝΑ ΕΤΗ (ΝΑΙ/ΟΧΙ)** | **ΣΧΕΤΙΚΗ ΕΠΙΜΟΡΦΩΣΗ (ΦΟΡΕΑΣ ΕΠΙΜΟΡΦΩΣΗΣ)** |
| Αθανασούλη Φωτεινή | ΠΕ 12 | -1- | ΝΑΙ | ΟΕΠΕΚ |

**ΠΑΙΔΑΓΩΓΙΚΗ ΔΙΑΔΙΚΑΣΙA**

Α. ΣΚΟΠΟΣ ΕΡΕΥΝΑΣ, ΣΑΦΩΣ ΔΙΑΤΥΠΩΜΕΝΑ ΕΡΕΥΝΗΤΙΚΑ ΕΡΩΤΗΜΑΤΑ:

|  |
| --- |
| Σκοπός:  Μέσα από την ερευνητική εργασία να έρθουν οι μαθητές σε επαφή με την έννοα του αθλητισμού και να γνωρίσουν τις θετικές του επιπτώσεις, τόσο στη σωματική όσο και στην ψυχική υγεία του ατόμου. Επίσης να αγαπήσουν την άθληση και να ενημερωθούν για την ιστορική εξέλιξη ορισμένων αθλημάτων. Τέλος να συνειδητοποιήσουν το βασικό ρόλο που παίζει η άθληση στην καθημερινή ζωή του ανθρώπου, αφού μέσα από τις αθλητικές δραστηριότητες ο άνθρωπος ωθείται στην προσωπική του ολοκλήρωση.  Ερευνητικά ερωτήματα:   * Τι θεωρείται αθλητισμός και να αναφέρετε διαφορετικές μορφές του. * Ποια είναι η ιστορική εξέλιξη του αθλητισμού από την αρχαιότητα μέχρι σήμερα. * Ποιοι τα σπουδαιότερα ομαδικά και ατομικά αθλήματα, κανονισμοί και τρόποι διεξαγωγής των αγώνων. * Ποια η ιστορία και οι σπουδαιότεροι σταθμοί των ολυμπιακών και παραολυμπιακών αγώνων. * Ποια η επίδραση του αθλητισμού στην σωματική και ψυχική υγεία κυρίως των εφήβων. Αναφέρετε παραδείγματα διατροφής των αθλητών, καθώς αρνητικές επιπτώσεις από την χρήση αναβολικών ουσιών. |

Β. ΣΥΝΟΠΤΙΚΗ ΑΙΤΙΟΛΟΓΗΣΗ ΤΟΥ ΘΕΜΑΤΟΣ (κριτήρια επιλογής θέματος, συσχέτιση με διδασκόμενα μαθήματα, αναμενόμενα μαθησιακά οφέλη κ.λπ.).

|  |
| --- |
| Κριτήρια επιλογής του θέματος  Ο άνθρωπος σε όλες τις εποχές ανέπτυξε διάφορες μορφές άθλησης. Ας μην ξεχνάμε ότι αθλητισμός διαχρονικά είναι ένας δημιουργικός τρόπος έκφρασης, που απελευθερώνει τον άνθρωπο από τα καθημερινά προβλήματα . Είναι ένα θέμα ιδιαίτερα αγαπητό στους νέους, γιατί οι περισσότεροι συμμετέχουν σε ομαδικές ή ατομικές αθλητικές δραστηριότητες. Επίσης μέσα από τη συμμετοχή σε διάφορα αθλήματα, ο έφηβος μαθαίνει τις βασικές αρχές συνεργασίας, υπομονής, επιμονής στο στόχο και την ανεκτικότητα.  Εμπλεκόμενα μαθήματα : Ιστορία, Έκφραση- Έκθεση, Γυμναστική, Πολιτική Παιδεία.  Μαθησιακά οφέλη:   * Να ενημερωθούν πάνω σε αθλητικά θέματα και να συνειδητοποιήσουν τις θετικές επιπτώσεις του αθλητισμού στην ψυχική και σωματική υγεία του ανθρώπου. * Να εξοικειωθούν οι μαθητές σε μεθόδους έρευνας , όπως βιβλιογραφική, επίσης να χρησιμοποιήσουν ερευνητικά εργαλεία , όπως είναι η συνέντευξη με κάποιο εκπρόσωπο του αθλητικού χώρου, να κάνουν σχολιασμό και παρουσίαση αποτελεσμάτων. * Να καλλιεργήσουν δεξιότητες με τη συμμετοχή τους σε δημιουργικές δραστηριότητες. * Ν’ αποκτήσουν κριτική σκέψη, ώστε να κατανοούν και να ευαισθητοποιούνται σε σχέση με τον αθλητισμό(αναφορά στις διαφορές αθλητισμού και πρωταθλητισμού , αρνητικές επιπτώσεις από χρήση αναβολικών ουσιών ). * Ν’ ασκηθούν στην αυτενέργεια και στη συλλογική εργασία. * Να θέτουν χρονικά όρια κατά την εκτέλεση συγκεκριμένων πράξεων. |

Γ. ΕΝΔΕΙΚΤΙΚΗ ΠΕΡΙΓΡΑΦΗ ΠΗΓΩΝ ΑΝΑΖΗΤΗΣΗΣ ΔΕΔΟΜΕΝΩΝ, ΜΕΘΟΔΟΥ ΚΑΙ ΕΡΕΥΝΗΤΙΚΩΝ ΕΡΓΑΛΕΙΩΝ ΣΥΛΛΟΓΗΣ ΚΑΙ ΕΠΕΞΕΡΓΑΣΙΑΣ ΤΩΝ ΔΕΔΟΜΕΝΩΝ ΓΙΑ ΑΠΟΦΥΓΗ ΦΑΙΝΟΜΕΝΩΝ ΑΠΛΗΣ ΑΝΤΙΓΡΑΦΗΣ ΚΑΙ ΠΑΡΑΘΕΣΗΣ ΠΛΗΡΟΦΟΡΙΩΝ

|  |
| --- |
| Διαδικασία έρευνας – Μεθοδολογία   * Χωρισμός σε 4 ομάδες εργασίας με συγκεκριμένες υπευθυνότητες και εναλλαγή ρόλων για κάθε μέλος της ομάδας. Ένταξη σε ομάδες με βάση τα ενδιαφέροντά τους. * Τεχνική καταιγισμού ιδεών και αποτύπωση των αποτελεσμάτων σε χαρτόνια. * Κατασκευή εννοιολογικού χάρτη, καταγράφοντας τα ερευνητικά ερωτήματα για κάθε ομάδα. * Βιβλιογραφική έρευνα και κριτική των πηγών, με συχνές επισκέψεις στην Βιβλιοθήκη του σχολείου και στο Εργαστήριο Ηλεκτρονικών Υπολογιστών. * Χρήση δημοσκοπικής μεθόδου, με κατασκευή και επεξεργασία ερωτήσεων για συνέντευξη. * Θέτουμε χρονικά όρια για την πραγματοποίηση συγκεκριμένων δράσεων σε κάθε φάση της ερευνητικής εργασίας. * Συχνή χρήση αντιπαράθεσης επιχειρημάτων και πάντα συζήτηση στην ολομέλεια των αποτελεσμάτων. Κάνουμε πάντα ανατροφοδότηση. |

Δ. ΑΝΑΜΕΝΟΜΕΝΑ ΑΠΟΤΕΛΕΣΜΑΤΑ ΚΑΙ ΤΡΟΠΟΙ ΠΑΡΟΥΣΙΑΣΗΣ ΤΩΝ ΑΠΟΤΕΛΕΣΜΑΤΩΝ ΚΑΙ ΤΟΥ ΤΕΧΝHΜΑΤΟΣ

|  |
| --- |
| * Να εξασκηθούν στην συλλογή πληροφοριών, καθώς επίσης και στην ερμηνεία και παρουσίαση των αποτελεσμάτων, με τη μέθοδο της συνέντευξης. * Να αλλάξουν στάση και να υιοθετήσουν νέες συμπεριφορές που έχουν σχέση με την σημασία του αθλητισμού στην καθημερινή μας ζωή. * Να αποκτήσουν εμπειρία στην παρουσίαση ,σε σύντομο χρονικό διάστημα των βασικών θεμάτων της εργασίας τους , με ελκυστικό για τους ακροατές τρόπο. * Μέσα από τη συμμετοχή τους σε ομάδες , να αποκτήσουν νέο ήθος όσον αφορά τον τρόπο σκέψης και δράσης στη συλλογική εργασία, με αλληλοεμπλεκόμενες δραστηριότητες. |

Ε. ΠΟΡΟΙ – ΥΛΙΚΑ – ΕΞΟΠΛΙΣΜΟΣ-ΕΠΙΣΚΕΨΕΙΣ-ΠΡΟΣΚΛΗΣΕΙΣ ΕΙΔΙΚΩΝ

|  |
| --- |
| * Επιστημονικά και λογοτεχνικά βιβλία, άρθρα από εφημερίδες, , χαρτόνια, σπρέι , χρώμα, ξύλο, ηλεκτρονικοί υπολογιστές, ψηφιακή φωτογραφική μηχανή. * Σχολικό εργαστήριο πληροφορικής. * Σχολική βιβλιοθήκη * Διαδίκτυο |

Στ. ΕΝΔΕΙΚΤΙΚΗ ΒΙΒΛΙΟΓΡΑΦΙΑ

|  |
| --- |
| * Φιλίππου, Ε., Η ιστορία των σύγχρονων ολυμπιακών αγώνων 1896-2000, Εκδόσεις Σαββάλα, Αθήνα, 2002. * Διαδίκτυο, Σχολική Βιβλιοθήκη, εφημερίδες, περιοδικά. |

Ζ. ΣΧΟΛΙΑ ΚΑΙ ΠΡΟΤΑΣΕΙΣ ΤΟΥ ΣΧΟΛΙΚΟΥ ΣΥΜΒΟΥΛΟΥ ΠΑΙΔΑΓΩΓΙΚΗΣ ΕΥΘΥΝΗΣ

|  |
| --- |
|  |